[{"text_idx": "#000001", "text": "12.\u201317. septembrini toimub metsloomade marutaudivastane vaktsineerimine"}, {"text_idx": "#000002", "text": "Po\u0303llumajandus- ja Toiduamet alustab uuel na\u0308dalal Kirde- ja Kagu-Eesti aladel su\u0308gisest rebaste ja ka\u0308hrikute suukaudset marutaudivastast vaktsineerimist."}, {"text_idx": "#000003", "text": "Po\u0303llumajandus- ja Toiduameti loomatervise ja -heaoluosakonna juhataja Olev Kalda so\u0303nul pole Eestis marutaudi ei mets- ega koduloomadel juba pea ku\u0308mme aastat tuvastatud, kuid siiski tuleb teha ko\u0303ik vo\u0303imalik, et selle surmava haiguse juhtumeid va\u0308ltida. \u201eTa\u0308nu sellele, et kaks korda aastas vaktsineeritakse metsloomi, pole haigus piiri tagant Eestisse levinud. Samuti on oluline lemmikloomade vaktsineerimine, et kaitsta oma koera vo\u0303i kassi ning seela\u0308bi ka inimesi,\u201c selgitas Kalda."}, {"text_idx": "#000004", "text": "Vaktsineeritava ala laius on 50 kilomeetrit Venemaa maismaapiirist ning 30 kilomeetrit Narva jo\u0303est. Vaktsiini ku\u0308lvamist alustatakse Ida-Virumaal Narva jo\u0303ega piirnevatel aladel ning ja\u0308tkatakse Lo\u0303una- ja Kagu-Eestis Pihkva oblasti maismaapiiril ning Peipsi ja\u0308rve lo\u0303unapoolsetel piirialadel. Vaktsineerimise ja\u0308relkontrolli tulemuste po\u0303hjal vo\u0303ib o\u0308elda, et vaktsiini on so\u0308o\u0308nud keskmiselt 76% sihtgrupi loomadest. 46%-l uuritud loomadest on leitud viiruse vastu kaitsvaid antikehasid tasemel, mis kindlalt va\u0308ldib nakatumise."}, {"text_idx": "#000007", "text": "Loomaomanik on kohustatud ja\u0308lgima, et tema kassid ja koerad oleksid regulaarselt marutaudi vastu vaktsineeritud. Vaktsineerimiste vahe ei tohi so\u0303ltuvalt kasutatavast vaktsiinist olla pikem kui kaks aastat."}, {"text_idx": "#000009", "text": "Rootsis ka\u0308ib ajaloo suurim hundijaht"}, {"text_idx": "#000010", "text": "Vabadele jahipiirkondadele on vo\u0303imalik esitada kasutuso\u0303iguse lubade taotlusi"}, {"text_idx": "#000011", "text": "Po\u0303drapull kannab siiani uhkeid sarvi"}, {"text_idx": "#000013", "text": "Meie u\u0308hendusse kuulub enamik Eesti jahimeestest, kes hooldavad ulukeid ja peavad jahti 85% Eesti jahiterritooriumil."}, {"text_idx": "#000015", "text": "Ajakiri Eesti Jahimees ilmub alates 2001. aastast. Ta on suunatud Eesti jahimeestele, ning po\u0303nevat lugemist leiab ka iga looduseso\u0303ber. Ilmub 6 korda aastas."}]